Baja California Sur

Ti Baja California Sur (Panangibalikas nga Espaniol: [ˈbaxa kaliˈfoɾnja suɾ] (dengngen)), (Ilokano: Abagatan nga Akinbaba a California), opisial a ti Nawaya ken Naturay nga Estado ti Baja California Sur (Espaniol: Estado Libre y Soberano de Baja California Sur), ket ti maikadua a kabassitan nga estado ti Mehiko babaen ti populasion ken ti maika-31 a naawat nga estado kadagiti 31 nga estado 31 a mairaman ti Siudad ti Mehiko ken mangbukel kadagiti 32 a Pederal nga Entidad ti Mehiko. Sakbay a nagbalin nga estado idi Oktubre 8, 1974, ti lugar ket ammo idi a kas ti Abagatan a Teritorio ti Baja California (El Territorio Sur de Baja California). Daytoy ket addaan iti kalawa iti 73,909 a kuadrado kilometro (28,536 sq mi), wenno 3.57% iti masa ti daga ti Mehiko, ken sakupenna ti akin-abagatan a kagudua ti Peninsula ti Baja California, iti abagatan ti maika-28 a paralelo, ken maipatinayon pay ti di matagtagitao a Rocas Alijos iti Taaw Pasipiko. Daytoy ket nabeddengan iti amianan babaen ti Baja California, iti laud babaen ti Taaw Pasipiko, ken iti daya babaen ti Golpo ti California, wenno ti "Baybay ti Cortés". Ti estado ket addaan kadagiti pagbeddengan iti maritimo iti Sonora ken Sinaloa iti daya, iti ballasiw ti Golpo ti California. Ti estado ket isu ti ayan ti pagaliwaksayan dagiti turista iti Cabo San Lucas ken San José del Cabo. Ti kadakkelan a siudad ken kapitoliona ket ti La Paz. Dagiti nagibasaran Dagiti akinruar a silpo Dagiti midia a mainaig iti Baja California Sur iti Wikimedia Commons Pakaammo ti panagbiahe idiay Baja California Sur manipud iti Wikivoyage (iti Ingles) Heograpiko a datos a mainaig iti Baja California Sur iti OpenStreetMap (iti Espaniol) Gobierno ti Estado ti Baja California Sur Naiyarkibo 2018-10-02 iti Wayback Machine